A yammacin ranar Litinin ne ministocin harkokin wajen Faransa Jean-Marc Ayrault da na Jamus Frank-Walter Steinmeier ke fara wata ziyara a Jamhuriyar Nijar a wani rangadi a kasashen Afirka da ministocin suka kaddamar: Ministocin za su gana da hukumomi a Nijar kan batutuwa da dama da suka shafi tsaro musamman ma yaki da ta'addanci da batun bakin haure da Nijar ke zama kasar da matasan kasashen Afirka ke bi ta cikinta don zuwa Turai da kuma batutuwan raya kasa.
